CELEX: 32014D0271
Language: hr
Date: 2014-05-12 00:00:00
Title: Provedbena odluka Vijeća 2014/271/ZVSP od 12. svibnja 2014. o provedbi Odluke 2010/656/ZVSP o produljenju mjera ograničavanja protiv Côte d'Ivoirea

13.5.2014   
            
            
               HR
            
            
               Službeni list Europske unije
            
            
               L 138/108
            
         PROVEDBENA ODLUKA VIJEĆA 2014/271/ZVSP
   od 12. svibnja 2014.
   o provedbi Odluke 2010/656/ZVSP o produljenju mjera ograničavanja protiv Côte d'Ivoirea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2010/656/ZVSP od 29. listopada 2010. o produljenju mjera ograničavanja protiv Côte d'Ivoirea (1), a posebno njezin članak 6. stavak 2.,
   budući da:
   
               (1)
            
            
               Vijeće je 29. listopada 2010. donijelo Odluku 2010/656/ZVSP.
            
         
               (2)
            
            
               Vijeće je preispitalo mjere iz članka 4. stavka 1. točke (b) i članka 5. stavka 1. točke (b) Odluke 2010/656/ZVSP, u skladu s člankom 10. stavkom 3. navedene Odluke.
            
         
               (3)
            
            
               Vijeće je utvrdilo da više ne postoje razlozi za zadržavanje jedne osobe na popisu u Prilogu II. Odluci 2010/656/ZVSP.
            
         
               (4)
            
            
               Nadalje, informacije o dvjema osobama na popisu u Prilogu II. Odluci 2010/656/ZVSP trebalo bi ažurirati.
            
         
               (5)
            
            
               Odluku 2010/656/ZVSP trebalo bi stoga izmijeniti u skladu s tim,
            
         DONIJELO JE OVU ODLUKU:
   Članak 1.
   Prilog II. Odluci 2010/656/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 12. svibnja 2014.
      
         
            Za Vijeće
         
         
            Predsjednik
         
         C. ASHTON
      
   
   
      (1)  SL L 285, 30.10.2010, str. 28.
   
   
      PRILOG
      Prilog II. Odluci 2010/656/ZVSP mijenja se kako slijedi:
      
                  I.
               
               
                  Unos za sljedeću osobu zamjenjuje se sljedećim:
                  
                               
                           
                           
                              Ime (i svi pseudonimi)
                           
                           
                              Identifikacijski podaci
                           
                           
                              Razlozi za uvrštenje na popis
                           
                        
                              4.
                           
                           
                              Marcel Gossio
                           
                           
                              Rođen 18. veljače 1951. u Adjaméu. Broj putovnice: 08AA14345 (pretpostavlja se da je istekla 6. listopada 2013.)
                           
                           
                              Za njim je raspisan međunarodni uhidbeni nalog. Umiješan je u zlouporabu javnih financijskih sredstava te u financiranje i naoružavanje paravojnih snaga.
                              Ima ključnu ulogu u financiranju klana Gbagbo i paravojnih snaga. Također je ključna osoba u nezakonitoj trgovini oružjem.
                              Zbog znatnih količina novca koje je zloupotrijebio i svojeg poznavanja mreža nezakonite trgovine oružjem i dalje je prijetnja sigurnosti i stabilnosti Côte d'Ivoirea.
                           
                        
            
                  II.
               
               
                  Unos za sljedeću osobu preimenuje se kako slijedi:
                  „Justin Koné Katina” zamjenjuje se s „Justin Koné Katinan”.
               
            
                  III.
               
               
                  Unos za sljedeću osobu briše se:
                  Oulaï Delafosse